b'\n_START_ARTICLE_\nBitka pri Savi (388)\n_START_SECTION_\nOzadje\n_START_PARAGRAPH_\nGuvernerja Britanije Magna Maksima so britanske legije v uporu proti zahodnemu rimskemu cesarju Gracijanu leta 383 proglasile za rimskega cesarja. Maksim je vdrl v Galijo in pri Parizu porazil Gracijana, katerega so malo kasneje v Lyonu ubili. Maksim je osvojil celo Zahodno rimsko cesarstvo, razen Italije, in od tam pregnal Gracijanovega brata in naslednika Valentinijana II.. Valentijan je zaprosil za pomo\xc4\x8d vzhodnega cesarja Teodozija I.. Vojski sta se spopadli ob Savi pri Siscii. Maksim se je po porazu umaknil v Akvilejo, kjer so ga oblegali in prisilili k vdaji. 28. septembra 388 so ga usmrtili.\n_START_SECTION_\nPosledice\n_START_PARAGRAPH_\nZ Maksimovo smrtjo se je kon\xc4\x8dala \xc5\xa1e ena od \xc5\xa1tevilnih rimskih dr\xc5\xbeavljanskih vojn. Valentinijan II. se je vrnil na prestol Zahodnega cesarstva.'